ເກົາຫຼີເໜືອ ຂົ່ມຂູ່ທີ່ຈະຕອບໂຕ້ ຖ້າເກົາຫຼີໃຕ້ ປ່ອຍລູກໂປ່ງ ພ້ອມກັບ ດີວີດີຮູບເງົາເລື້ອງ "The Interview" 
ພວກນັກເຄື່ອນໄຫວເກົາຫຼີໃຕ້ ວາງແຜນທີ່ຈະສົ່ງແຜ່ນ dvd ຮູບເງົາ Holliwood ເລື້ອງ 'The Interview' 10 ພັນແຜ່ນ ຂ້າມເຂດຊາຍແດນ ເຂົ້າໄປເກົາຫລີເໜືອ.
ກອງທັບເກົາຫຼີເໜືອໄດ້ຂົ່ມຂູ່ ທີ່ຈະຍິງພວກລູກໂປ່ງ ຫຼື balloons ທີ່ພວກນັກເຄື່ອນໄຫວເກົາຫຼີໃຕ້ ວາງແຜນທີ່ຈະສົ່ງຂ້າມເຂດຊາຍ ແດນທີ່ມີທະຫານຄຸ້ມຄອງຢູ່ໜ້າແໜ້ນ ເຂົ້າໄປໃນເກົາຫຼີເໜືອ ພ້ອມກັບແຜ່ນ DVD ຮູບເງົາ Hollywood ເລື້ອງ The Interview 10 ພັນແຜ່ນ ນັ້ນ ບັນດານັກເຄື່ອນໄຫວກ່າວວ່າ ພວກເຂົາເຈົ້າວາງແຜນຈະສົ່ງແຜ່ນ dvd ຮູບເງົາດັ່ງກ່າວ ຊຶ່ງເປັນເລື້ອງຕະຫຼົກ ກ່ຽວກັບແຜນການສົມ ມຸດຂອງອົງການສືບລັບ CIA ຂອງສະຫະລັດ ທີ່ຈະທຳການຄາດ ຕະກຳ ທ່ານກິມ ຈົງ ອຸນ ຜູ້ນຳເກົາຫຼີເໜືອ ພ້ອມກັບໃບປີວໂຄສະນາ ຊວນເຊື່ອຕ່າງໆ ປະມານ 5 ແສນໃບ ຂ້າມເຂດປອດທະຫານລະຫວ່າງ ສອງປະເທດ ເຂົ້າໄປໃນເກົາຫຼີເໜືອ ໃນປະມານ ວັນທີ 26 ມີນານີ້ ສູນກາງຂ່າວຂອງທາງການເກົາຫຼີເໜືອ ເອີ້ນແຜນການສົ່ງໃບປິວໂຄສະນາຊວນເຊື່ອນີ້ ວ່າ ກອງທັບເກົາຫຼີໃຕ້ ກ່າວວ່າ ຕົນຈະທຳການຕອບໂຕ້ ຖ້າເກົາຫຼີເໜືອເປີດສາກຍິງໃສ່ເຂດນ້ຳແດນດິນຂອງຕົນ ພວກຊາວເກົາຫຼີໃຕ້ທີ່ອາໄສຢູ່ໃນເຂດໃກ້ໆກັບຊາຍແດນ ໄດ້ພາກັນຈົ່ມທຸກວ່າ ພວກນັກເຄື່ອນໄຫວກຳລັງເຮັດໃຫ້ຊີວິດຂອງພວກປະຊາຊົນໃນເຂດທ້ອງຖິ່ນ ຢູ່ໃນອັນຕະລາຍ ໂດຍເຮັດໃຫ້ພວກເຂົາເຈົ້າສາມາດຕົກເປັນເປົ້າໝາຍໄດ້ນັ້ນ